CELEX: 32020R2017
Language: et
Date: 2020-12-09 00:00:00
Title: Komisjoni rakendusmäärus (EL) 2020/2017 9. detsember 2020, millega muudetakse rakendusmääruse (EL) 2018/878 lisa 2. osa Ühendkuningriiki käsitlevat kannet seoses Põhja-Iirimaaga (EMPs kohaldatav tekst)

10.12.2020   
               
               
                  ET
               
               
                  Euroopa Liidu Teataja
               
               
                  L 415/43
               
            
         KOMISJONI RAKENDUSMÄÄRUS (EL) 2020/2017
         9. detsember 2020,
         millega muudetakse rakendusmääruse (EL) 2018/878 lisa 2. osa Ühendkuningriiki käsitlevat kannet seoses Põhja-Iirimaaga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. juuni 2013. aasta määrust (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003, (1) eriti selle artiklit 20,
         ning arvestades järgmist:
         
                     (1)
                  
                  
                     Komisjoni delegeeritud määruses (EL) 2018/772 (2) on sätestatud eeskirjad ennetavate tervisemeetmete võtmiseks Echinococcus multilocularis’e nakkuse tõrjeks koertel, keda kavatsetakse mittekaubanduslikul eesmärgil tuua teatavate liikmesriikide territooriumile või selle osadesse. Vastavalt kõnealuse delegeeritud määruse artiklile 2 kehtestatakse eeskirjad liikmesriikide või nende osade kategooriatesse jaotamiseks seoses Echinococcus multilocularis’e nakkusega ning kehtestatakse tingimused, mida liikmesriigid peavad täitma, et neil oleks õigus kohaldada kõnealuseid ennetavaid tervishoiumeetmeid.
                  
               
                     (2)
                  
                  
                     Komisjoni rakendusmääruses (EL) 2018/878 (3) on loetletud liikmesriigid või nende territooriumi osad, mis vastavad seoses Echinococcus multilocularis’e nakkusega kategooriatesse jaotamise eeskirjadele, mis on sätestatud delegeeritud määruses (EL) 2018/772. Selliste liikmesriikide või nende territooriumide osade loetelu, mis vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 3, on esitatud rakendusmääruse (EL) 2018/878 lisa 2. osas.
                  
               
                     (3)
                  
                  
                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule („väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse määruse (EL) nr 576/2013 ja sellel põhinevate komisjoni õigusaktide kohaldamist pärast üleminekuperioodi lõppu Ühendkuningriigi suhtes ja Ühendkuningriigis Põhja-Iirimaa puhul.
                  
               
                     (4)
                  
                  
                     Praegu on rakendusmääruse (EL) 2018/878 lisa 2. osas loetletud kogu Ühendkuningriigi territoorium. Seetõttu on vaja muuta kõnealuse lisa 2. osa, asendades Ühendkuningriiki käsitleva kande Ühendkuningriiki Põhja-Iirimaa osas hõlmava kandega.
                  
               
                     (5)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat määrust kohaldada alates 1. jaanuarist 2021.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/878 lisa 2. osa asendatakse käesoleva määruse lisas esitatud tekstiga.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 178, 28.6.2013, lk 1.
         
            (2)  Komisjoni 21. novembri 2017. aasta delegeeritud määrus (EL) 2018/772, millega täiendatakse Euroopa Parlamendi ja nõukogu määrust (EL) nr 576/2013 ennetavate tervisemeetmete osas koertel esineva Echinococcus multilocularis’e nakkuse tõrjeks ning tunnistatakse kehtetuks delegeeritud määrus (EL) nr 1152/2011 (ELT L 130, 28.5.2018, lk 1).
         
            (3)  Komisjoni 18. juuni 2018. aasta rakendusmäärus (EL) 2018/878, millega võetakse vastu selliste liikmesriikide või nende territooriumi osade loetelu, mis vastavad kategooriatesse jaotamise eeskirjadele, nagu on sätestatud delegeeritud määruse (EL) 2018/772 artikli 2 lõigetes 2 ja 3 seoses ennetavate tervishoiumeetmete võtmisega koertel esineva Echinococcus multilocularis’e nakkuse tõrjeks (ELT L 155, 19.6.2018, lk 1).
      
      
         
            LISA
            
               „2. OSA
               
                  Selliste liikmesriikide
                   (*1)
                  või nende osade loetelu, mis vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 3
               
               
                            
                        
                        
                           
                              Kood
                           
                        
                        
                           
                              Liikmesriik või selle osa
                           
                        
                     
                           Soome
                        
                        
                           FI
                        
                        
                           Kogu territoorium
                        
                     
                           Iirimaa
                        
                        
                           IE
                        
                        
                           Kogu territoorium
                        
                     
                           Ühendkuningriik (Põhja-Iirimaa)
                        
                        
                           UK(NI)
                        
                        
                           Põhja-Iirimaa
                        
                     
            
               (*1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesoleva lisa kohaldamisel viited liikmesriikidele Ühendkuningriiki seoses Põhja-Iirimaaga.““